《苦雨》
宋代·程俱

积潦彻厚地，油云成漏天。乘舟迷晚市，悬釜郁晨烟。

卉服几三沐，蘧庐亦九迁。何由开白日，直恐垫黄泉。

天道终持满，皇心剧救然。多应洗兵马，且复奠山川。

浩浩收溟涨，穰穰浃帝廛。燮调知努力，延颈待丰年。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。